
Maribor, 6.3.3014
- VABILO MEDIJEM-
VABILO MEDIJEM NA 18. SEJO PREDSEDSTVA SOS

Ključne teme:

- nov predsednik SOS, obisk ministra Viranta, ukrepi po ledeni ujmi-
Spoštovane predstavnice in predstavniki medijev,

V ponedeljek, 10. marca 2014 bo potekala seja predsedstva SOS, na kateri bo predsedstvo organizacije dosedanji predsednik SOS, dr. Ivan Žagar, predal novemu predsedniku iz sekcije mestnih občin, g. Antonu Štihcu, županu MO Murska Sobota
. Seja predsedstva Skupnosti občin Slovenije bo potekala 10.3.2014 od 10.00 ure dalje v hotelu Zvezda, salon Murska Republika, Trg zmage 8, Murska Sobota. 

Poleg predaje predsedovanja Skupnosti občin Slovenije bo osrednja tema predsedstva tudi sprememba Zakona o lokalni samoupravi, katere bo prisotnim predstavil dr. Gregor Virant, minister za notranje zadeve, pristojen tudi za lokalno samoupravo. 
Novi predsednik Skupnosti občin Slovenije, g. Anton Štihec, bo za izjave na razpolago med kratko prekinitvijo seje, okvirno okoli 12.00 ure, ko bo zaradi drugih obveznosti obisk seje zaključil tudi minister Virant. 
Na dnevnem redu seje je še seznanitev s potekom aktivnosti glede razpisa javnih del v navezavi na nedavno ledeno ujmo. Seje predsedstva se bosta k tej točki udeležila tudi Branko Ravnik, direktor KGZS in Mojca Ulaga, ZRSZ. Prav tako bo beseda tekla o ustavni presoji in spremembah ZDavNep, problematiki vzpostavitve zdravstvene mreže in načrtih porabe v skladu z zakonom o financiranju občin. 
Vljudno vabljeni.
S spoštovanjem,

Jasmina Vidmar,
Generalna sekretarka SOS[image: image1.jpg]



� Predsedstvo Skupnosti občin Slovenije je organizirano v treh sekcijah: sekcija mestnih občin, sekcija občin s sedežem upravnih enot in sekcija ostalih občin. Člani vsake izmed sekcij med seboj izvoli predsednika in podpredsednika sekcije. Predsednik vsake sekcije postane predsednik Skupnosti občin Slovenije za obdobje 1/3 trajanja 4 letnega mandata. 

